open-index/open-wikipedia-markdown huggingface dataset:
பிரவீண் மணி

**பிரவீண் மணி** என்பவர் ஓர் இந்திய இசைக்கலைஞர் ஆவார்.  இவர்   தமிழ், மலையாளம், தெலுங்கு இந்திய ஆங்கில திரைப்படங்களில் பாடகராகவும், இசையமைப்பாளராகவும் பணியாற்றுகிறார். இவர் நீண்டகாலமாக ஏ. ஆர். ரகுமானிடம் இணை உதவியாளராக இருந்துள்ளார். *[[எந்திரன் (திரைப்படம்)|எந்திரன்]]* . *[[முதல்வன் (திரைப்படம்)|முதல்வன்]]*, *[[அலைபாயுதே]]* உள்ளிட்ட பல ரகுமான் இசையமைத்த படங்களின் பின்னணி இசையில் இவர் முக்கியப் பங்கு வகித்துள்ளார். இவர் கனடாவின் தொராண்டோவில் வசிக்கிறார்.

## குறிப்பிடத்தக்க இசைத்தொகுப்புகள்

### திரைப்பட பின்னணி இசை

: # பின்னணி இசை மட்டுமே, மற்றொரு இசையமைப்பாளர் பாடல்களுக்கு இசையமைத்த படம்

* திரைப்பட வெளியீட்டை பொருட்படுத்தாமல், பாடல்கள் வெளியீட்டு தேதிக்கு ஏற்ப படங்கள் பட்டியலிடப்பட்டுள்ளன.
* குறிப்பிட்ட  படங்களின் பெயரானது அடுத்த ஆண்டு அசல் படத்தை அதே பெயரில் வேறு மொழியில் மொழியாக்கம் அல்லது மறுஆக்கம் செய்யப்பட்ட பதிப்பின் வெளியீட்டு ஆண்டைக் குறிக்கிறது.
* அசல் மொழி வெளியீட்டைக் குறிக்கிறது. அதிக மொழிகளில் ஒரே நேரத்தில் தயாரிப்பட்டதைக் குறிக்கிறது
* மறுவடிவமைக்கப்பட்ட பதிப்பைக் குறிக்கிறது, மீதமுள்ளவை பதிப்புகள் என அழைக்கப்படுகின்றன

## குறிப்புகள்
 

பகுப்பு:சென்னை இசைக்கலைஞர்கள்
பகுப்பு:தமிழ்த் திரைப்பட இசையமைப்பாளர்கள்
பகுப்பு:தமிழிசைக் கலைஞர்கள்
பகுப்பு:வாழும் மக்கள்
பகுப்பு:தமிழ்த் திரைப்படப் பின்னணிப் பாடகர்கள்
பெர்சேபோலிஸ்

**பெர்சேபோலிஸ்** என்பது மர்ஜானே சத்ரபியின் சுயசரிதை தொடர் (பிரஞ்சு காமிக்ஸ்) ஆகும், இது ஈரானியப் புரட்சியின் போதும் அதற்குப் பின்னரும் ஈரான் மற்றும் ஆஸ்திரியாவில் அவரது குழந்தைப் பருவம் முதல் விடலைப் பருவத்தின் ஆரம்ப வயது வயதுயான காலத்தை  சித்தரிக்கிறது. நூலின் தலைப்பான *பெர்செபோலிஸ்* என்பது  பாரசீக பேரரசின் பண்டைய தலைநகரைன பெர்சப்பொலிசைக் குறிக்கிறது.  முதலில் பிரெஞ்சு மொழியில் வெளியிடப்பட்ட இந்த கிராஃபிக் நினைவுக் குறிப்பு ஆங்கிலம், எசுபானியம், கத்தலான், போர்த்துகீசியம், இத்தாலியம், கிரேக்கம், ஸ்வீடிஷ், பின்னிஷ், ஜார்ஜியன், டச்சு, சீனம் உள்ளிட்ட பல மொழிகளில் மொழிபெயர்க்கப்பட்டுள்ளது. 2018 நிலவரப்படி, இது உலகளவில் 2ல இலட்சத்துக்கும் அதிகமான பிரதிகள் விற்றுள்ளது.  *பெர்செபோலிஸ்* 2000 ஆம் ஆண்டில் எழுதப்பட்டது, இதன் இரண்டாம் பாகமாகிய *பெர்செபோலிஸ் 2* 2004 இல் எழுதப்பட்டது.

பிரெஞ்சு காமிக்சு வெளியீட்டாளர்களான எல் அசோசியேஷன் மூலப் படைப்பை 2000 மற்றும் 2003 க்கு இடையில் நான்கு தொகுதிகளாக வெளியிட்டது. பாந்தியன் புக்ஸ் (வட அமெரிக்கா) மற்றும் ஜொனாதன் கேப் (ஐக்கிய இராஞ்சியம்) ஆகியவை ஆங்கில மொழிபெயர்ப்புகளை இரண்டு தொகுதிகளாக வெளியிட்டன - ஒன்று 2003 இல், மற்றொன்று 2004 இல். பிரஞ்சு மற்றும் ஆங்கில மொழிகளில் மறுபதிப்புகள்  2007 இல் தொடர்ந்தன.

## கதைச் சுருக்கம்
இந்த சுயசரிதை புதினமானது இரு பாகங்களாகப் பிரிக்கப்பட்டிருக்கிறது. முதல் பாகத்தில் மர்ஜானின் பள்ளிப் பருவத்தின் ஊடாக அப்போதைய ஈரானின் அரசியல் போக்கைப் பதிவுசெய்கிறது. இரண்டாம் பாகமானது அவரின் ஐரோப்பிய வாழ்வையும் அவர் எதிகொள்ளும் அடையாளச் சிக்கல்களை ஒட்டிய நிகழவுகளும் எழுதப்பட்டுள்ளது.

1979இல் ஈரானியப் புரட்சி தோன்றுவதற்கு முன்பு வரை ஈரானில் ஆடைக் கட்டுப்பாட்டு, சமய ரீதியான அடக்குமுறைகள் போன்ற பழமைவாத கட்டுப்பாடுகள் நடைமுறையில் இருக்கவில்லை. புரட்சிக்கு முன்புவரை  அந்நாடு மேற்கத்தியப் பண்பாட்டின் தாக்கத்துக்கு ஆட்பட்டு இருந்தது. ஈரானின் ஆட்சியாளர்கள் பிரிட்டனின் கைப்பாவையாக இருந்தனர்.  ஈரானின் எண்ணெய் வளத்தைப் பயன்படுத்தி பிரிட்டன் லாபம் ஈட்டியது.  இது ஈரானில் கொதிப்பை ஏற்படுத்தியது. அதன் காரணமாக ஈரானின் அப்போதைய பிரதமர் முகம்மது மாஸதேக், ஈரானில் செயல்பட்டுவந்த எண்ணெய் நிறுவனங்களைத் நாட்டுடமையாக்கினார். இதனால் ஆத்திரமுற்ற பிரிட்டன், மாஸதேக்கை ஆட்சியிலிருந்து அகற்றியது. இதன் எதிரொலியாக ஈரானிய புரட்சி தொன்றியது.  புரட்சிக்குப் பிறகு  அடிப்படைவாதிகள் சமயக் கோட்பாட்டை அரசியல் கருத்தியலாக மாற்றினர்.

இந்த போக்குகளை 1969இல் ஈரானில் பிறந்த மர்ஜானே சத்ரபி தன் பிள்ளைப் பருவ  நினைவுகளின் வழியே ஈரானிய புரட்சியையொட்டி ஏற்பட்ட அதிகார மாற்றம், அதன் தொடர்ச்சியாக நிகழ்ந்த அடிப்படைவாத அடக்குமுறைகள், உயிரிழப்புகள், அரசியல் கைதுகள், ஈரான் – ஈராக் போர் என அந்த நாட்டில் மக்களுக்கு ஏற்பட துன்பங்களை  என முதல் பாகத்தில் ஈரானின் வரலாறு குறுக்குவெட்டுத் தோற்றங்களாகப் பதிவுகொள்கின்றன. 

புதினத்தின் இரண்டாம் பகுதியில், மர்ஜானின் ஐரோப்பிய வாழ்வைப் பற்றிக் கூறுகிறது. ஐரோப்பாவில்  அவர் எதிர்கொள்ளும் அடையாளச் சிக்கல், புதிய கருத்தியல் அறிமுகங்கள் என நகர்கிறது. அடையாளச் சிக்கல் அழைகழிப்பால் மீண்டும் ஈரான் வருகிறார். ஈரானில் அமைதி இன்மையே உள்ளது. சில காலம் வீட்டில் முடங்கியிருந்து பின்னர்  மேற்படிப்பு, காதல், திருமணம், மண முறிவு என வாழ்க்கை செல்கிறது. பிறகு மீண்டும் ஐரோப்பா திரும்புகிறார் என கதை நகர்கிறது.
## குறிப்புகள்

பகுப்பு:பிரெஞ்சு இலக்கியம்
பகுப்பு:ஈரானின் வரலாறு
பகுப்பு:புதினங்கள்
நீலகண்ட மகாதேவ அய்யர்

**நீலகண்ட மகாதேவ அய்யர்** சி.ஐ.இ (*Nilakanta Mahadeva Ayyar*)(18 மே 1899 முதல் 29 மார்ச் 1971 வரை) என்பவர் இந்தியக் குடிமைப் பணி அலுவலராக பணிபுரிந்தவர் ஆவார்.

## ஆரம்பகால வாழ்க்கை மற்றும் கல்வி
இராவ் பகதூர் மகாதேவ நீலகண்ட அய்யரின் (நிர்வாக பொறியாளர்) பன்னிரண்டாவது குழந்தைகளில் மூத்தவராக 1899 மே 18 அன்று தென்னிந்தியப் பிராமண குடும்பத்தில் நாகர்கோயிலில் பிறந்தார். மெட்ராஸில் உள்ள மாநிலக் கல்லூரியிலும் பின்னர் கேம்பிரிட்ச்சிலும் கல்வி பயின்றார். இவரது இளைய சகோதரர்களில் அரசியலமைப்புச் சட்டத்தில் நிபுணத்துவம் பெற்ற வழக்கறிஞர் பேராசிரியர் நீ. அ. சுப்பிரமணியன் மற்றும் வைஸ் அட்மிரல் நீலகண்ட கிருஷ்ணன் ஆகியோர் அடங்குவர்.

## நிர்வாகி
மகாதேவ அய்யர் அக்டோபர் 1922 இல் ஐ.சி.எஸ் நிலையில் சேர்ந்தார். இவர் ஆரம்பத்தில் வங்காளத்தில் உதவி நீதிபதி மற்றும் ஆட்சியராக நியமிக்கப்பட்டார். பின்னர் 1924இல் துணைப்பிரிவு அதிகாரியாகப் பதவி உயர்வு பெற்றார். 1925-27 வரை கல்கத்தா மற்றும் மெட்ராஸில் சுங்க உதவி சேகரிப்பாளராக இந்திய அரசின் நிதித் துறையில் பணியாற்றினார். 1928ஆம் ஆண்டில் அய்யர் வங்காளத்தின் நீதவான் மற்றும் சேகரிப்பாளராக நியமிக்கப்பட்டார். 1936 முதல் 1942 வரை இவர் கைத்தொழில் மற்றும் தொழிலாளர் துறையின் துணை செயலாளராகவும், பின்னர் 1939இல் நிலக்கரி சுரங்க சேமிப்பு வாரியத்தின் முதல் தலைவராகவும் பணியாற்றினார். 1943ஆம் ஆண்டில் வங்காள அரசின் குடிமைப் பொருள் வழங்கும் துறையில் இயக்குநராகவும் செயலாளராகவும் பின்னர் மாகாண போக்குவரத்து ஆணையராகவும் பணியாற்றினார். 1947ஆம் ஆண்டில், சுதந்திரத்திற்குப் பிறகு கல்கத்தா துறைமுகத்திற்கான ஆணையர்களின் முதல் இந்தியத் தலைவராக நியமிக்கப்பட்டார். நிலக்கரி சுரங்க சேமிப்பு வாரியத்தின் தலைவராக பணியாற்றும் போது, அய்யருக்கு 1941ஆம் ஆண்டில் இந்தியச் சாம்ராஜ்யத்தின் பின்னர் கெளரவ லெப்டினன்ட் கர்னலாகவும், 1952ஆம் ஆண்டில் இவர் இந்திய அரசின் போக்குவரத்து அமைச்சின் செயலாளராகவும் நியமிக்கப்பட்டார்.

## இறப்பு
அய்யர் 1958இல் ஓய்வு பெற்றார். 1971இல் பெங்களூரில் இறந்தார். இவருக்கு இரண்டு மகள்கள் மற்றும் ஒரு மகன் இருந்தனர்.

## மேற்கோள்கள்

 
1. லண்டனில் உள்ள இந்திய அலுவலகம் வழங்கிய இந்திய சிவில் சர்வீசஸில் உள்ள அரசு ஊழியர்களின் இந்தியா அலுவலக பட்டியல்.
பகுப்பு:1971 இறப்புகள்
பகுப்பு:1899 பிறப்புகள்
பகுப்பு:மாநிலக் கல்லூரி மேனாள் மாணவர்கள்
குருணாகல் மணிக்கூட்டுக் கோபுரம்

**குருணாகல் கடிகார கோபுரம்** (*Kurunegala Clock Tower*) என்பது இலங்கையின் குருணாகல் நகரத்தில் அமைந்துள்ளது. இது முதல் உலகப் போரில் பங்கேற்று இறந்த வடமேற்கு மாகாணத்தைச் சேர்ந்த வீரர்களின் நினைவாக 1922 ஆம் ஆண்டில் கட்டப்பட்டது.  குருணாகல் நீதிமன்றம், மத்திய சந்தை, மத்திய பேருந்து நிலையம் ஆகியவை இக்கடிகார கோபுரத்திற்கு அருகில் உள்ளன.

## வரலாறு
முதல் உலகப் போரில் (1914-1918) வடமேற்கு மாகாணத்தைச் சேர்ந்த 11 வீரர்கள் கொல்லப்பட்டனர். இதில் மூன்று இலங்கையர்களும் அடங்குவர். அவர்களை கௌரவிப்பதற்காக இக்கோபுரம் அமைக்கப்பட்டது. கோபுரத்தின் மீது ஒரு நினைவுத் தகடு பின்வருமாறு பொறிக்கப்பட்டுள்ளது:

:“இந்த மணிக்கூட்டுக் கோபுரம் வடமேற்கு மாகாணத்திலிருந்து கடமை என்ற அழைப்பின் பேரில் சென்று 1914-1918 உலகப் போரில் பேரரசிற்காக தங்கள் உயிரைக் கொடுத்தவர்களின் நினைவாக அமைக்கப்பட்டது.”

1945-க்குப் பிறகு, இரண்டாம் உலகப் போரில் (1939-1945) தங்கள் உயிரைத் தியாகம் செய்த வீரம் மிக்க அதிகாரிகளுக்கும் இந்தக் கோபுரம் அர்ப்பணிக்கப்பட்டது. 

## அம்சங்கள்
கருங்கல், சீமைக்காரை, மரம் ஆகியவற்றைக் கொண்டு நாற்கர வடிவத்தில் இந்த கோபுரம் கட்டப்பட்டுள்ளது. முழு கோபுரமும், குறிப்பாக மேலே, ஒரு நாற்புற கோட்டைக்கு ஒத்ததாக தோன்றுகிறது. உள்ளே கான்கிரீட்டாலும், மரத்தாலும் செய்யப்பட்ட படிகள் உள்ளன. 

## உசாத்துணை

பகுப்பு:இலங்கையில் மணிக்கூட்டுக் கோபுரங்கள்
பகுப்பு:Coordinates on Wikidata
டியூரான் டியூரான்

**டியூரான் டியூரான்** [Duran Duran] இங்கிலாந்திலுள்ள பர்மிங்காமில் 1978-ஆம் ஆண்டில் நிக் ரோட்சு, ஜான் டெய்லர்  உள்ளிட்டோரால் உருவாக்கப்பட்ட ஒரு புது அலை இசைக்குழு. 100 மில்லியன் இசைத்தட்டுகளுக்கு மேலாக விற்று சாதனை புரிந்துள்ள இக்குழுவினர், இரண்டு கிராமி விருதுகளையும் வென்றுள்ளனர். புதுமையான இசையைத் இக்குழு தந்தாலும், இசைக் காணொளிகள் படமாக்கப்பட்ட விதத்திற்காகவும் இவர்கள் புகழடைந்தனர்.      

## மேற்கோள்கள்


பகுப்பு:கிராமி விருது வென்றவர்கள்
பகுப்பு:ஆங்கில இசைக்குழுக்கள்
பகுப்பு:புது அலை இசை
காதம்பரி முரளி

**காதம்பரி முரளி** (*Kadambari Murali Wade*; பிறப்பு: ஆகத்து 9, 1975) ஓர் பெண் எழுத்தாளரும், விளையாட்டுத்துறைப் பத்திரிகையாளருமாவார். இந்துஸ்தான் டைம்சு பத்திரிகையின் முன்னாள் விளையாட்டுத்துறை முதன்மை ஆசிரியராகப் பணியாற்றி உள்ளார். சனவரி 2010 இதழில் தொடங்கிய மாத இதழான "ஸ்போர்ட்ஸ் இல்லஸ்ட்ரேட்டட்"டின் மறுசீரமைப்பைத் தொடங்குவதற்காக, நவம்பர் 2010இல் சேர்ந்தார். இவரது கட்டுரைகள் பெரும்பாலும் துடுப்பாட்டத்தில் கவனம் செலுத்துகின்றன.

இவர், ஒரு செய்தி நிறுவனத்தின் முக்கிய இளைய தேசிய ஆசிரியராவாவார். 2006ஆம் ஆண்டில் 'இந்தியத் துடுப்பாட்ட எழுத்தாளர் விருது'க்கான விளையாட்டுப் பத்திரிகையாளர்கள் கூட்டமைப்பின் முதல் வெற்றியாளரும் ஆவார்.
ஆகஸ்ட் 2007 இல் துட்டுப்பாட்டத்தின் புதிய துடுப்பாட்ட முறையாக உருவான இந்தியன் பிரீமியர் லீக் (ஐ.பி.எல்) என அறியப்படும் இந்தியத் துடுப்பாட்டக் கட்டுப்பாடு வாரியத்தின் (பி.சி.சி.ஐ) திட்டங்களை இவர் வெளிக் கொணர்ந்தார்.

## மேற்கோள்கள்

பகுப்பு:1975 பிறப்புகள்
பகுப்பு:வாழும் மக்கள்
பகுப்பு:இந்தியப் பெண் எழுத்தாளர்கள்
பகுப்பு:மகாராட்டிர எழுத்தாளர்கள்
பகுப்பு:இந்திய ஊடகவியலாளர்கள்
பகுப்பு:இந்திய விளையாட்டு ஊடகவியலாளர்கள்
இரா. இராதாகிருட்டிணன்

**இரா. இராதாகிருட்டிணன்** (*R. Radhakrishnan*) என்று பொதுவாக அழைக்கப்படும் இராசகோபாலன் இராதாகிருட்டிணன், அமெரிக்காவின் கலிபோர்னியா மாநிலத்திலுள்ள இர்வின் நகரில் அமைந்துள்ள கலிபோர்னிய பல்கலைக்கழகத்தில் ஆங்கிலம் மற்றும் ஒப்பீட்டு இலக்கியப் பாடங்களின் வேந்தர் நிலையிலான பேராசிரியராகப் பணிபுரிகிறார்.

1949ஆம் ஆண்டு அக்டோபர் மாதம் 28 அன்று இவர் இந்திய மாநிலமான தமிழ்நாட்டின் சீர்காழி என்ற கிராமத்தில் பிறந்தார். ஆரம்பத்தில் சென்னையில் கல்வி கற்ற இவர் பின் நியூயார்க் நகரத்திலுள்ள பிங்காம்டன் பல்கலைக்கழகத்தில் முனைவர் பட்டம் பெற்றார்.

அமெரிக்காவில் இராதாகிருட்டிணன் ஒரு முன்னணி பின்காலனித்துவ கோட்பாட்டாளரா௧வும் இலக்கிய விமர்சகரா௧வும் கருதப்படுகிறார். மேலும் ஒரு தமிழ் மொழிபெயர்ப்பாளரா௧வும், கவிஞராகவும், ஆங்கிலம் மற்றும் ஆங்கில இலக்கிய விமர்சனங்களில் தேர்ச்சி பெற்ற விமர்சகராகவும் விளங்குகிறார்.

## மேற்கோள்கள்

## வெளி இணைப்புகள்
* R. Radhakrishnan page at UC Irvine site

பகுப்பு:தமிழ் எழுத்தாளர்கள்
பகுப்பு:தமிழ் கவிஞர்கள்
பகுப்பு:மொழிபெயர்ப்பாளர்கள்
பகுப்பு:1949 பிறப்புகள்
பகுப்பு:வாழும் மக்கள்
அழகப்பா அழகப்பன்

[வலது|thumb| [ஸ்ரீ மஹா வல்லப கணபதி தேவஸ்தானம்.|ஸ்ரீ மஹா வல்லப கணப்தி கோயில், வட அமெரிக்கா, ஃப்ளஷிங், குயின்ஸ்]]
**அழகப்பா அழகப்பன்** (*Alagappa Alagappan*)(டிசம்பர் 3, 1925 - அக்டோபர் 24, 2014) என்பவர் இந்திய வம்சாவளியைச் சேர்ந்த, வட அமெரிக்காவின் இந்து கோயில் சங்கத்தின் நிறுவனர் ஆவார்.

அழகப்பன் டிசம்பர் 3, 1925 அன்று இந்தியாவின் தமிழ்நாட்டில் சிவகங்கை மாவட்டத்தில் உள்ளகானாடுகாத்தானில் பிறந்தார். இவர் மெட்ராஸில் (இப்போது சென்னை) உள்ள மாநிலக் கல்லூரியில் இளங்கலை மற்றும் முதுகலைப் பட்டங்களைப் பெற்றார். பின்னர் இலண்டன் பொருளியல் மற்றும் அரசியல் அறிவியல் பள்ளியில் (எல்எஸ்இ) சர்வதேச உறவுகளில் முதுகலைப் பட்டம் பெற்றார், சட்டம் பயின்ற இவர் பிரித்தானியச் சட்டம் பட்டம் பெற்றார்.

ஐக்கிய நாடுகள் சபையில் பணியாற்றுவதற்கு முன்பு அழகப்பன் ஒரு பத்திரிகையாளராக இருந்தார்.

1970ஆம் ஆண்டில், இவர் வட அமெரிக்காவின் இந்து கோயில் சங்கத்தை நிறுவினார்.

## மேற்கோள்கள்

 
பகுப்பு:2014 இறப்புகள்
பகுப்பு:1925 பிறப்புகள்
பகுப்பு:மாநிலக் கல்லூரி மேனாள் மாணவர்கள்
பிளான்டி

**பிளான்டி **[Blondie], 1974-ல் பாடகர் டெபி ஹாரி மற்றும் கிரிஸ் இஸ்டைன் ஆகியோரால் உருவாக்கப்பட்ட ஒரு அமெரிக்க இசைக்குழு. இக்குழுவின் இசை புது அலை, பங்க், ரெகே, டிஸ்கோ, ராப் எனப் பல வடிவங்களைக் கொண்டிருந்தாலும் அதன் வேரானது 1960களின் பாப் இசையை அடிப்படையாகக் கொண்டதாக இருந்தது. உலகம் முழுவதும் 40 மில்லியன் இசைத்தட்டுகளுக்கு மேல் இவர்களின் இசை விற்றுள்ளது. இவர்களின் இசை சாதனைகளுக்காக இக்குழுவின் பெயர் ராக் அண்ட் ரோல் ஹால் ஆவ் ஃபேமில் 2006ஆம் ஆண்டு ஏற்றுக்கொள்ளப்பட்டது.  

## மேற்கோள்கள்


பகுப்பு:அமெரிக்க இசைக்குழுக்கள்
பகுப்பு:புது அலை இசை
கௌரவ் சோப்ரா

**கௌரவ் சோப்ரா** (பிறப்பு ஏப்ரல் 4)  என்பவர் ஒரு இந்திய தொலைக்காட்சி, திரைப்பட நடிகராவார். இவர்  உத்தரன் மற்றும் சதா ஹக் தொலைக்காட்சித் தொடர்களில் முறையே ரகுவேந்திர பிரதாப் ரத்தோர் மற்றும் பேராசிரியர் அபய் சிங் ரனாவத் ஆகியோராக நடித்ததற்காக மிகவும் பிரபலமானவர். இவர் *பிக் பாஸ் 10 இல்* போட்டியாளராக கலந்துகொண்டார். ஆஸ்கார் பரிசுக்கு பரிந்துரைக்கப்பட்ட ஆலிவுட் திரைப்படமான *[[பிளட் டைமன்ட் (திரைப்படம்)|பிளட் டயமண்ட்]]* படத்தில் இவர் நடித்துள்ளார், மேலும் சர்வதேச நடன உண்மைநிலை நிகழ்ச்சியான *டான்சிங் வித் தி ஸ்டார்ஸ் நிகழ்ச்சியின்* ஜார்ஜிய பதிப்பில் கலந்துகொண்டுள்ளார். இவர் கடைசியாக ஏ. எல். டி  பாலாஜியின் ஃபோர் பிளே & வியூஸ் லவ் லஸ்ட் & கன்பியூசன் என்ற வலைத் தொடரில் நடித்தார். இவர் தற்போது அஸ்வின் கிட்வானி புரொடக்ஷன்ஸ் (ஏஜிபி வேர்ல்ட்) உடன் தேவதாஸ் கதையின் தழுவலில் பணியாற்றி வருகிறார்..

## ஆரம்ப கால வாழ்க்கை
சோப்ரா செயின்ட் கொலம்பா பள்ளியில் படித்தார் பின்னர் 2000 ஆம் ஆண்டில் தேசிய உடையலங்கார தொழில்நுட்பக் கல்லூரியில் பட்டம் பெற்றார் 

## தொழில்
2003 இல் சோப்ரா தமிழ்த் திரைப்படமான *[[ஒற்றன் (திரைப்படம்)|ஒற்றனில்]]* நடித்தார். 2004 ஆம் ஆண்டில் ஸ்டார் பிளஸ் தொலைக்காட்சி தொடரான சாரா ஆகாஷ் மற்றும் கர்மாவில் தோன்றினார். 2006 ஆம் ஆண்டில், இவர் உண்மைநிலை தொலைக்காட்சி நடன நிகழ்ச்சியான நாச் பாலியே 2 இல் ஒரு போட்டியாளராக்கலந்துகொண்டார், 2008 ஆம் ஆண்டில் இவர் மற்றொரு நடன நிகழ்ச்சியான ஜாரா நாச்சே திகாவின் முதல் பருவத்தில் கலந்துகொண்டார்.. 2006 ஆம் ஆண்டில், இவர் ஹாலிவுட் திரைப்படமான *[[பிளட் டைமன்ட் (திரைப்படம்)|பிளட் டயமண்டில்]]* நடித்தார், மேலும் *ஐசா டெஸ் ஹை மேரா* தோடரில் சமே குரானாவாக நடித்தார். இவர் கலர்ஸ் தொலைக்காட்சித் தொடரான ஓபரா உத்தரனில் ரகுவேந்திர பிரதாப் ரத்தோர் என்ற பாத்திரத்தில் நடித்தார், மேலும் இந்த பாத்திரத்தில் நடித்ததற்காக 2012 ஆம் ஆண்டில் கலர்ஸ் கோல்டன் பெட்டல் அவார்ட்ஸ்-மோஸ்ட் டும்தார் பர்சனாலிட்டி விருதைப் பெற்றார் . 2013 ஏப்ரலில் வெளியான கேங்ஸ்டர் படமான ரங்க்தரியில் இவர் நடித்தார.

2016 ஏப்ரலில், சர்வதேச நடன உண்மை நிலை நிகழ்ச்சியானர *டான்சிங் வித் தி ஸ்டார்ஸின்* ஜார்ஜிய பதிப்பில் கலந்து கொண்டார், அங்கு இவர் ஒரு கலாச்சார தூதராக தேர்ந்தெடுக்கப்பட்டார். 6 வாரங்களுக்குப் பிறகு திடீரென  இவர் நிகழ்ச்சியிலிருந்து வெளியேறினார்.

பின்னர் 2016 இல் இவர் *பிக் பாசின்* 10 வது பருவத்தில் கலந்துகொண்டார். 2017 சனவரி முதல் நாள் வெளியேற்றப்பட்டார்.

2018 ஆம் ஆண்டில், ஏ.எல்.டி பாலாஜியின் வலைத் தொடரான ஃபோர் பிளேவில் காசனோவா என்ற பாத்திரத்தில் நடித்தார்.

## தனிப்பட்ட வாழ்க்கை
சோப்ரா தனது நீண்டகால காதலியான ஹிடிஷா சேராண்டாவை 19 பிப்ரவரி 2018 அன்று  திருமணம் செய்து கொண்டார். இவர்களுக்கு 2020 ஆம் ஆண்டில் ஒரு ஆண் குழந்தை பிறந்தது.

## குறிப்புகள்
 

பகுப்பு:1967 பிறப்புகள்
பகுப்பு:வாழும் மக்கள்
பகுப்பு:இந்திய நடிகர்கள்
பகுப்பு:இந்தியத் தொலைக்காட்சி நடிகர்கள்
பகுப்பு:பஞ்சாப் நபர்கள்
கென் ஆறு

**கென் ஆறு** (*Ken River*), என்பது மத்திய இந்தியாவின் புந்தேல்கண்ட் பகுதியில் பாயும் முக்கிய நதிகளில் ஒன்றாகும், மேலும் இது மத்தியப் பிரதேசம் மற்றும் உத்தரப்பிரதேசம் ஆகிய இரண்டு மாநிலங்கள் வழியாகப் பாய்கிறது. இது யமுனை ஆற்றின் துணை நதியாகும்.

## ஆற்றோட்டம்
கென் ஆறு கட்னி மாவட்டத்தில் பார்னர் மலைத்தொடரின் வடமேற்கு சரிவுகளில் உள்ள அகிர்கவன் கிராமத்திற்கு அருகில் உருவாகிறது. இது 427 கி.மீ. தூரம் பயணித்து உத்தரப்பிரதேசத்தில் பண்டா மாவட்டம் சில்லா கிராமத்தில் யமுனாவுடன் இணைகிறது ().

கென் ஆற்றின் ஒட்டுமொத்த வடிநிலம் 28,058 சதுர கிலோ மீட்டர் ஆகும். இதில் 12,620 கி.மீ. 2 சோனார் நதியின் மிகப் பெரிய துணை நதியைச் சேர்ந்தது. இதன் முழுப் பகுதியும் மத்தியப் பிரதேசத்தில் உள்ளது. இதன்  பயணத்தில் இதன் துணை நதிகளான பவாஸ், தேவர், கைத், இடது கரையில் உள்ள பைங்க், வலதுபுறத்தில் கோப்ரா மற்றும் பியர்மா நதிகளிலிருந்து தண்ணீரைப் பெறுகிறது. இதன் மொத்த நீளம் . இதில்  மத்தியப் பிரதேசத்திலும்,  உத்தரப் பிரதேசத்திலும்,   இரண்டு மாநிலங்களுக்கு இடையிலான எல்லையாகவும் பாய்கின்றது.

பிஜாவர்-பன்னா மலைகளைக் கடந்து, கென் ஆறு 60 கி. மீ. நீளத்திற்கு, 150-180 மீ ஆழமான பள்ளத்தாக்கு பகுதிகளில் அருவிகளை உருவாக்கும் வகையில் இதனுடைய பாதை அமைகின்றது. இந்த பள்ளத்தில் பல நீரோடைகள் கென்னுடன் இணைகின்றன. கென் பள்ளத்தாக்கு ரேவா பீடபூமியை சட்னா பீடபூமியிலிருந்து பிரிக்கிறது.

## சுற்றுலா
கென் ஆற்றின் ரானே நீர்வீழ்ச்சி மற்றும் கென் கரியால் சரணாலயம் ஆகியவை சுற்றுலாப் பயணிகளை ஈர்க்கும் தலங்களாக உள்ளன. இங்கு உருவான பாறைகள் வெவ்வேறு வண்ணங்களைக் கொண்டுள்ளன. இவை கிரானைட், டோலமைட் மற்றும் குவார்ட்சு முதலானவற்றால் ஆனவை. கென் மற்றும் சிம்ரி நதிகளின் சங்கம பகுதியில் கங்காவ் அணை கட்டப்பட்டுள்ளது. கென் நதி பன்னா தேசியப் பூங்கா வழியாகச் செல்கிறது.

கென் ஆற்றின் கரையில் இந்த பிராந்தியத்தின் ராஜபுத்திரர்கள் பயன்படுத்திய சில அரண்மனைகள் உள்ளன. இப்போதெல்லாம், இந்த அரண்மனைகளில் சில தீவிரவாதிகளால் ஆக்கிரமிக்கப்பட்டுள்ளன. இவை உள்ளூர் காவல்துறையினருக்கு கவலை அளிக்கக் காரணமாகின்றன. இந்த அரண்மனைகள் இடிந்துபோகும் நிலையில் உள்ளன. இவை கட்டப்பட்ட மலையின் கீழே இருந்து சுவர்களைக் காண்பது கடினம். முக்கிய கட்டிடங்களின் இடிபாடுகள் இன்னும் உள்ளன. இந்த அரண்மனைகளில் சில நல்ல மலையேற்ற பயிற்சியைத் தருகின்றன.

சாஜர் அல்லது *சாசர்,* போன்ற அரிய விலைமதிப்பற்ற பிரபலமான இரத்தின கல் வகை கொண்ட ஒருங்கு முனைப்புக்கள் இங்குள்ளன. பண்டா நகரம் கென் ஆற்றின் கரையில் அமைந்துள்ளது.
## நதிகள் இணைப்பு
மத்தியப் பிரதேச மாநிலத்தின் நதிகள் இணைப்புத் திட்டத்தின் கீழ் பேட்வா ஆறு, கென் ஆற்றுடன் இணைக்க  25 டிசம்பர் 2024 அன்று இந்தியப் பிரதமர் நரேந்திர மோதி அடிக்கல் நாட்டினார். இந்த ஆறுகளின் இணைப்பால் மத்தியப் பிரதேசத்தில் வாழும் 44  இலட்சம்  மக்களும்; உத்தரப் பிரதேசத்தில் வாழும் 21 இலட்சம் மக்களும் பயன் பெறுவர்.

## மேற்கோள்கள்


பகுப்பு:இந்திய ஆறுகள்
பகுப்பு:உத்தரப் பிரதேச ஆறுகள்
பகுப்பு:மத்தியப் பிரதேச ஆறுகள்
பகுப்பு:Coordinates on Wikidata
தி. விஜயராகவச்சார்யா

திவான் பகதூர் **சர் திருவலயங்குடி விஜயராகவச்சார்யா** கே.பி.இ (27 ஆகஸ்ட் 1875 &ndash; பிப்ரவரி 28, 1953) என்பவர் இந்திய அரசு ஊழியர் மற்றும் நிர்வாகி ஆவார். இவர் 1919 முதல் 1922 வரை கொச்சி இராச்சியத்தின் திவானாக பணியாற்றினார். விஜயராகவச்சார்யா இந்தியாவின் சட்டசபையினை குறிக்கும் உதயப்பூரின் உறுப்பினராகவும் இருந்துள்ளார் .

## ஆரம்பகால வாழ்க்கை மற்றும் கல்வி
விஜயராகவச்சார்யா 1875 ஆகஸ்ட் 27 அன்று ஈரோட்டில் பிறந்தார். சென்னைமாநிலக் கல்லூரியில் கல்வி பயின்றார். விஜயராகவச்சார்யா 1894 இல் பி.ஏ. முடித்து 1898 இல் எம்.ஏ. பட்டம் பெற்றார்.

## தொழில்
thumb|1929இல் பூசாவில் நடந்த கூட்டத்தில் திவான் விஜயராகவர்ச்சார்யா. முன் வரிசையின் மையத்தில் (இடமிருந்து ஏழாவது) தலைப்பாகையுடன் அமர்ந்திருக்கும்

; ஆரம்ப கால வாழ்க்கை

விஜயராகவச்சார்யா 1898இல் மாகாண குடிமைச் சேவையில் சேர்ந்தார். ஆரம்பத்தில் மாவட்ட அதிகாரியாக பணியாற்றினார். 1912 முதல் 1917 வரை, மெட்ராஸ் மாநகர வருவாய் வாரிய செயலாளராகவும், 1918 முதல் 1919 வரை தொழில்துறை துணை இயக்குநராகவும் பணியாற்றினார். 1919ஆம் ஆண்டில், இவர் கொச்சின் இராச்சியத்தின் திவானாக நியமிக்கப்பட்டு 1919 முதல் 1922 வரை பணியாற்றினார்.

; கொச்சின் இராச்சியம்

விஜயராகவச்சார்யா தனது ஆட்சிக் காலத்தில் கொச்சின் இராச்சியத்தின் தொழில் மயமாக்கலைத் தொடங்கினார். நாயர் ஒழுங்குமுறை 1920இல் அறிமுகப்படுத்தப்பட்டது. இந்த காலகட்டத்தில் பெண் கல்வியறிவு கணிசமாக அதிகரித்தது. உள்ளூர் சுயராஜ்ஜிய அமைப்புகளான கிராம பஞ்சாயத்துகள் மற்றும் நகராட்சி மன்றங்களுக்கு அதிக அதிகாரங்களும் சலுகைகளும் வழங்கப்பட்டன.

; இந்திய அரசு

1922 ஆம் ஆண்டில், வெம்ப்லியின் பிரித்தானிய பேரரசு கண்காட்சியில் இந்தியாவின் ஆணையாளராக நியமிக்கப்பட்டார். 1926ஆம் ஆண்டில், தொழில்துறை இயக்குநராக நியமிக்கப்பட்டார். இவர் பொதுச் சேவை ஆணையத்தின் உறுப்பினராகவும் குறுகிய காலம் பணியாற்றினார். 1929இல், வேளாண் ஆராய்ச்சிக்கான இம்பீரியல் குழுவின் துணைத் தலைவராக நியமிக்கப்பட்டார்.

விஜயராகவச்சார்யா குடிமைப் பணியிலிருந்து 25 டிசம்பர் 1935 அன்று ஓய்வு பெற்றார். இதன் பின்னர் நான்கு ஆண்டுகளுக்குப் பிறகு, உதயப்பூரின் திவானாக நியமிக்கப்பட்டார்.

## இறப்பு
விஜயராகவச்சார்யா பிப்ரவரி 28, 1953 அன்று தனது 77 வயதில் இறந்தார்.

## குறிப்புகள்


## மேற்கோள்கள்

* 
* 
* 

பகுப்பு:1953 இறப்புகள்
பகுப்பு:மாநிலக் கல்லூரி மேனாள் மாணவர்கள்
பகுப்பு:1875 பிறப்புகள்
பகுப்பு:மதிப்பாய்வு செய்யப்படாத மொழிபெயர்ப்புகளைக் கொண்ட பக்கங்கள்
அரி நாயர்

**அரி நாயர்** என்பவர் ஓர் இந்திய திரைப்பட ஒளிப்பதிவாளர் ஆவார். இவர்  மலையாள, வங்க, ஆங்கில, இந்தி போன்ற திரைப்படத் துறைகளில்  பணியாற்றியவர். அரி  இந்திய திரைப்பட மற்றும் தொலைக்காட்சிக் கல்லூரியில்  (FTII)  பட்டம் பெற்றார். இவர் 7996 மார்ச் 30, அன்று கேரளத்தின், மலப்புரத்தில் பிறந்தார். இவரின் தந்தை கே. பி. ராஜகோபாலன் நாயர் இந்திய திரைப்பட மற்றும் தொலைக்காட்சிக் கல்லூரியில் ஒளிப்படம் எடுத்தல் துறையின் தலைவராக இருந்தார்.

## தொழில்
இந்திய திரைப்பட மற்றும் தொலைக்காட்சி கல்லூரியில் பட்டம் பெற்ற அரி, இந்திய ஒளிப்பதிவாளர்கள் சங்கத்தின் உறுப்பினராகவும்,  பல்வேறு இந்திய மொழிகளில் பல பணிகளை செய்துள்ளார்.

ஷாம்ஸ் விஷன்  படத்திற்காக சிறந்த ஒளிப்பதிவாளருக்கான தேசிய விருது இவருக்கு வழங்கப்பட்டது, இவர் கேரள மாநில விருதை ஸ்வாஹாம் (1994) படத்திற்காக பெற்றார், இரண்டாவதாக என்னு ஸ்வந்தம் ஜனகிக்குட்டி (1997) என்ற படத்திற்காக பெற்றார்.
## குறிப்புகள்

பகுப்பு:மலையாளத் திரைப்படத் துறை
பகுப்பு:வாழும் மக்கள்
பகுப்பு:திரைப்பட ஒளிப்பதிவாளர்கள்
பெளலியா பங்டூலேட்டசு

***பெளலியா பங்டூலேட்டசு*** (*Fowlea punctulatus*) என்பது கோலும்ரிடே குடும்பத்தினைச் சார்ந்த பாம்பு சிற்றினங்களுள் ஒன்றாகும். இது கிழக்கு இந்தியா, மியான்மர் மற்றும் தாய்லாந்து (மே ஹாங் சோன் மாகாணம்) உள்ளிட்ட நாடுகளில் காணப்படுகிறது. இது முட்டையிடும் பாம்பு வகையினைச் சார்ந்தது.

## மேற்கோள்கள்


* குந்தர், ஏ. 1858 பிரித்தானிய அருங்காட்சியகத்தின் கொலூப்ரின் பாம்புகளின் பட்டியல். லண்டன், நான் - XVI, 1 - 281
* பாவெல்ஸ், ஓ.எஸ்.ஜி; டேவிட், பி., நட்ஃபாண்ட், டபிள்யூ. & சிம்சஞ்சார்ட், சி. 2001 தாய்லாந்தைச் சேர்ந்த ஜெனோக்ரோபிஸ் பங்டூலட்டஸின் முதல் பதிவு (குந்தர் 1858) (பாம்புகள்: கொலூப்ரிடாநாட்ரிசினா). ஹமாத்ரியத் 26 (2): 247-252

பகுப்பு:இந்திய ஊர்வன
மிசிடசு குலியோ

***மிசிடசு குலியோ*** (*Mystus gulio*), **நீண்ட மீசை கெளுத்தி மீன்** என்பது பகரிடே குடும்பத்தினைச் சார்ந்த கெளிறு மீனாகும். இதன் பொதுப் பெயர் இலத்தீன் சொல்லான "மிசுடாக்சு" என்பதிலிருந்து உருவானது. இதன் பொருள் "மீசை" என்பதாகும். நீள் இரு உணர் இழை, மீசை எனப்படுகிறது.

இந்த மீன் இந்தியா, இலங்கை, பாக்கித்தான், நேபாளம் மற்றும் வியட்நாமில் காணப்படுகிறது. இதனுடைய முதன்மையான வாழிடம் உப்பு நீராகும். இது நன்னீரிலும் வாழ்கிறது.

உணவிற்காகப் பிடித்தல், செல்லப்பிராணி வர்த்தகம் மற்றும் வாழ்விட அழிவு காரணமாக இதனுடைய எண்ணிக்கை சமீப காலங்களில் குறைந்து வருவதாக அறியப்படுகிறது.

## மேற்கோள்கள்

 

பகுப்பு:மீன்கள்
பகுப்பு:நன்னீர்வாழ் உயிரினங்கள்
இராமா இராமா

***இராம இராம*** (*Rama rama*) என்பது பிரம்மபுத்ரா ஆற்றுப் படுகையில் காணப்படும் கெளிறு மீன் சிற்றினமாகும். இது இந்தியாவில் மட்டுமே காணப்படும் அகணிய உயிரி ஆகும். பகாரிடே குடும்பத்தில் *இராமா* பேரினத்தில் உள்ள ஒரே ஒரு சிற்றினம் இதுவாகும்.

## மேற்கோள்கள்

* 

பகுப்பு:இந்திய மீன்கள்
த போலீஸ்

**த போலீஸ்** [The Police] என்ற பிரித்தானிய இசைக்குழு 1977ல் கோப்லாந்து, ஸ்டிங்கு ஆகிய இருவரால் உருவாக்கப்பட்டது. இக்குழுவினர் புது அலை, ரெகே ராக், பாப் ராக் உள்ளிட்ட இசை வடிவங்களைப் பயன்படுத்தி இசையமைத்துள்ளனர். ஆறு கிராமி விருதுகளை வென்றுள்ள இக்குழுவினரின் பெயர் 2003ஆம் ஆண்டு *ராக் அண்ட் ரோல் ஹால் ஆவ் ஃபேமில்* ஏற்றுக்கொள்ளப்பட்டது. 75 மில்லியன் இசைத்தட்டுகளுக்கு மேலாக இவர்களின் இசைத்தொகுப்புகளும் தனிப்பாடல்களும் விற்றுள்ளன. 

## மேற்கோள்கள்


பகுப்பு:புது அலை இசை
பகுப்பு:ஆங்கில இசைக்குழுக்கள்
பகுப்பு:கிராமி விருது வென்றவர்கள்
சர்மணவதி நதி

**சர்மணவதி நதி** (*Charmanwati river*) புராண காப்பியமான மகாபாரதத்தில் குறிப்பிடப்பட்டுள்ள ஒரு நதியாகும். பண்டைய சம்பல் ஆற்றின் பழைய பெயர்தான் சர்மணவதி நதியாக இருக்கலாம் என்று கருதப்படுகிறது.
 
சமதக்னி முனிவரைக் கொன்ற கார்த்தவீர்யார்ச்சுணனை மகன் பரசுராமர் கொன்றதுடன், சத்ரியர்களின் இருபத்தோரு தலைமுறைகளையும் கொன்றார். இறந்தவர்களின் இரத்தத்தை பரசுராமர் ஐந்து மடுக்களில் தேக்கி வைத்தார். பின்னர் தன் தந்தையின் அசரீரி உத்தரவுப்படி ஆசிரமத்தின் புனிதத்தைக் காப்பதற்காக பரசுராமர், மடுக்களின் கரைகளை இடித்ததும் ரத்தம் பீரிட்டு வெளியேறி நதியாக ஓடியது. இறந்த உடல்கள் அதில் மிதந்து சென்றன. எனவே, அந்த நதி சர்மணவதி நதி என அழைக்கப்பட்டது. நாளடைவில் இது இயல்பான நதியானபோது சம்பல் நதி என்று பெயர் பெற்றது என புராணத்தின் வழியாக அறியமுடிகிறது. 

வடமொழி காப்பியமான மகாபாரதம் சம்பல் நதியை **சர்மணவதி நதி** என்று குறிப்பிடுகிறது. அக்னி வேள்விக்காக ஆரிய மன்னன் ரென்டி தேவனால் பலிகொடுத்தப்பட்ட ஆயிரக்கணக்கான விலங்குகள் மற்றும் மாடுகளின் குருதியிலிருந்து இந்நதி தோன்றியதாகவும்  குறிப்பிடுகிறது. 

ஆரிய மன்னன் ரென்டி தேவன் அக்னி கோத்திரத்திற்காக எண்ணற்ற விலங்குகளை பலி கொடுத்தான். அவன் பலிகொடுத்த விலங்குகளின் தோல்கள் அக்கரையில் படிந்தது. எனவே இந்த நதி சர்மணவதி நதி என்று அழைக்கப்படுகிறது."

## மகாபாரதத்தில்
சர்மணவதி நதி  பாஞ்சால இராச்சியத்தின் தெற்கு எல்லையில் அமைந்துள்ளது. மன்னன் துருபதன் தெற்கு பாஞ்சலத்தில் இருந்து சார்மன்வதி நதிக்கரை வரை ஆட்சி செய்தான். மன்னன் ரென்டி தேவன் எண்ணற்ற விலங்குகளை சர்மணவதி நதிக்கரையில் பலி கொடுத்துள்ளார். குந்தி தனது பிறந்த குழந்தையை (கர்ணன்) ஒரு கூடையில் வைத்து நதியில் விட்டாள். அக்கூடை அசுவ நதியிலிருந்து சர்மணவதி நதிக்குச் சென்று பிறகு சர்மணவதி நதியிலிருந்து யமுனைக்கு சென்று, அப்படியே கங்கை வழியாக சாம்பபுரி என்னும் நகரை அடைந்தது. சாம்பபுரி என்பது அங்க இராச்சியத்தின் தலைநகரமாகும்.

சர்மணவதி நதி நதிக்கரைக்கு அணிவகுத்து செல்லும் போது, குரு இராச்சியத்தின் வீரரான சகாதேவன், மன்னன் சமவகனின் மகனை சந்தித்தான். அவர் வாசுதேவ கிருஷ்ணரால் தோற்கடிக்கப்பட்டவர். ஆதலால் பழைய விரோதம் காரணமாக சகாதேவனுடன் போரிட்டான். இறுதியாக சகாதேவன் அந்த இளவரசனை தோற்கடித்து தெற்கு திசையில் அணிவகுத்து சென்றார்.

## மேற்கோள்கள்

பகுப்பு:ஆசிய ஆறுகள்
பகுப்பு:இந்திய ஆறுகள்
பகுப்பு:இந்து தொன்மவியல் ஆறுகள்
பகுப்பு:பண்டைய இந்திய ஆறுகள்
ஆசிமா பல்லா

**ஆஷிமா பல்லா** (*Ashima Bhalla*) என்பவர் ஓர் இந்திய நடிகை ஆவார். இந்தியாவின் அசாமில் பிறந்த இவர் இந்தி, கன்னடம், தமிழ், தெலுங்கு, அசாமி மொழி திரைப்படங்களில் நடித்துள்ளார்.

## திரைப்படவியல்
### படங்கள்

### தொலைக்காட்சி

## குறிப்புகள்
 

## வெளி இணைப்புகள்

* 

பகுப்பு:1983 பிறப்புகள்
பகுப்பு:தமிழ்த் திரைப்பட நடிகைகள்
பகுப்பு:தெலுங்குத் திரைப்பட நடிகைகள்
பகுப்பு:வாழும் மக்கள்
பகுப்பு:இந்தித் திரைப்பட நடிகைகள்
கருவஞ்சல்

**கருவஞ்சல்** (*Karuvanchal*) என்பது இந்திய மாநிலமான கேரளவில் கண்ணூர் மாவட்டத்திலுள்ள மலைப்பாங்கான ஒரு நகரமாகும். கேரள மலைச்சாலை எண் 59 இதன் வழியாகச் செல்கிறது.

## அமைவிடம்
கருவஞ்சல் நகரம் குப்பம் ஆற்றங்கரையில் அமைந்துள்ளது. குப்பம் ஆறு மேற்குத் தொடர்ச்சி மலைகளிலிருந்து உருவாகி அரபிக் கடலில் பாய்கிறது. இது கிழக்கே தளிப்பரம்பு-குடகு எல்லை சாலையில் அமைந்துள்ளது. தளிப்பறம்புவின் வடகிழக்கில் சுமார் 22 கி.மீ. தொலைவிலும், கண்ணூருலிருந்து 44 கி.மீ. தொலைவிலும் அமைந்துள்ளது.

## பொருளாதாரம்
நகரம் முக்கியமாக ஒரு விவசாய பொருளாதாரத்தைச் சார்ந்துள்ளது. இரப்பர், தென்னை, பாக்கு, முந்திரி, மிளகு போன்ற பயிர்கள் இங்கு பயிரிடப்படுகின்றன.

மாநிலமெங்குமுள்ள மலைப்பகுதிகளிலுள்ள சிறு விவசாயிகளின் அமைப்பான கேரள வர்த்தகக் கூட்டணியின் சார்பில் 2016 ஆம் ஆண்டு 'ஐந்தாவது விதைத் திருவிழா' கருவஞ்சலில் நடைபெற்றது. விவசாயப் பயிர்களையும் விதைகளின் பெரிய தொகுப்பையும் இது காட்சிப்படுத்தியது.

## புள்ளிவிவரங்கள்
2011 இந்திய மக்கள் தொகைக் கணக்கெடுப்பு அறிக்கையின்படி, இங்கு, 12,985 ஆண்களும் 12,890 பெண்களும் என 25,875 மக்கள் உள்ளனர். 

## சுற்றுலா
கருவஞ்சல் என்பது பாலக்காயம் தட்டுக்கான நுழைவாயிலாகும். இது இப்பகுதியில் உள்ள முக்கியச் சுற்றுலா தலங்களில் ஒன்று. இது மலபாரின் ஊட்டி என்று அழைக்கப்படுகிறது. இங்கு சாகச சுற்றுலாவை விரும்புவோருக்கான வசதியும் செய்யப்ப்பட்டுள்ளது.  சாகசப் பூங்கா, மலையேற்றம், கூடாரங்கள், இயற்கை காட்சிகள் ஆகியவை இங்கு முக்கிய சுற்றுலா ஆர்வங்களாகும். கயிறு சாகசங்கள், பந்து விளையாட்டு , துப்பாக்கி சுடுதல், வில்வித்தை ஆகியவை பூங்காவின் ஈர்ப்புகளாகும்.

## போக்குவரத்து
கேரள மலை நெடுஞ்சாலை எண் 59 கருவஞ்சல் நகரம் வழியாக இரிட்டியுடன் பிற நகரங்களையும் இணைகிறது. இரிட்டியின் கிழக்கே உள்ள சாலை மைசூருடனும், பெங்களூருடனும் இணைகிறது. தேசிய நெடுஞ்சாலை எண் 66 தளிப்பறம்பு வழியாகச் செல்கிறது. மங்களூரையும் மும்பையையும் வடக்குப் பக்கத்திலும், கொச்சியையும் திருவனந்தபுரத்தையும் தெற்குப் பகுதியிலிருந்து அணுகலாம்.

கண்ணூர்,தொடருந்து நிலையமும், கண்ணபுரம் தொடருந்து நிலையமும் அருகிலுள்ளது.கண்ணூர் பன்னாட்டு வானூர்தி நிலையம் 43 கி.மீ தூரத்தில் உள்ளது.

## உசாத்துணை

பகுப்பு:Coordinates on Wikidata
பகுப்பு:கண்ணூர் மாவட்டத்தில் உள்ள ஊர்களும் நகரங்களும்
நா. இராமகிருஷ்ணன்

**நா. இராமகிருஷ்ணன்** (*N. Eramakrishnan*)(பிறப்பு: ஜூலை 30, 1949) என்பவர் இந்திய அரசியல்வாதி மற்றும் கம்பம் தொகுதியைச் சேர்ந்த தமிழக சட்டப்பேரவை உறுப்பினர் ஆவார். இவர் திராவிட முன்னேற்றக் கழகத்தினை (திமுக) பிரதிநிதித்துவப்படுத்துகிறார். இவர் இதற்கு முன்பு மறுமலர்ச்சி திராவிட முன்னேற்றக் கழகத்தில் (மதிமுக) இருந்துள்ளார்.

நா. இராமகிருஷ்ணன் சூலை 1949 30 அன்று கம்பத்தில் பிறந்தார். முதுகலைப் பட்டதாரியான இவருக்கு இரண்டு குழந்தைகள் உள்ளனர்.

இராமகிருஷ்ணன் முதன்முதலில் தமிழக சட்டப்பேரவைக்குக் கம்பத்திலிருந்து 1989ஆம் ஆண்டு திமுக வேட்பாளராகத் தேர்ந்தெடுக்கப்பட்டார். பின்னர் 2006ஆம் ஆண்டு மதிமுக வேட்பாளராக வெற்றிபெற்றார். திமுகவுக்குத் திரும்பி, 2009 ல் நடந்த இடைத் தேர்தலில் மீண்டும் இந்தத் தொகுதியிலிருந்து வெற்றிபெற்று சட்டமன்ற உறுப்பினரானார். இதைத் தொடர்ந்து 2011 மாநிலத் தேர்தல்களில் வெற்றி பெற்றார். ஆனால் 2016இல் அதிமுக வேட்பாளர் எஸ்.டி.கே ஜக்கையனிடம்  தோல்வியுற்றார். பின்னர் அண்மையில் 2021 நடைபெற்ற  மாநிலத் தேர்தலில் மீண்டும் போட்டியிட்டு வெற்றிபெற்றார்.

ஏப்ரல் 2012இல் சட்டமன்ற சபாநாயகர், து. ஜெயக்குமாரால் பத்துநாட்கள் சவை இடை நீக்கம் செய்யப்பட்ட திமுக சட்டமன்ற உறுப்பினர்கள் நால்வரில் இவரும் ஒருவர்.

## மேற்கோள்கள்


பகுப்பு:தேனி மாவட்ட மக்கள்
பகுப்பு:1949 பிறப்புகள்
பகுப்பு:வாழும் மக்கள்
பகுப்பு:திராவிட முன்னேற்றக் கழக அரசியல்வாதிகள்
பகுப்பு:மறுமலர்ச்சி திராவிட முன்னேற்றக் கழக அரசியல்வாதிகள்
பகுப்பு:9 ஆவது தமிழ்நாடு சட்டமன்ற உறுப்பினர்கள்
பகுப்பு:13 ஆவது தமிழ்நாடு சட்டமன்ற உறுப்பினர்கள்
பகுப்பு:14 ஆவது தமிழ்நாடு சட்டமன்ற உறுப்பினர்கள்
பகுப்பு:16 ஆவது தமிழ்நாடு சட்டமன்ற உறுப்பினர்கள்
தியூ வானூர்தி நிலையம்

thumb|தியு வானூர்தி நிலையத்தில் விமானம்
**தியூ வானூர்தி நிலையம்** (*Diu Airport*)        பொதுப் பயன்பாட்டிற்காக இந்திய ஒன்றிய பிரதேசமான தியூவில் அமைந்துள்ளது. இது தாத்ரா மற்றும் நகர் ஹவேலி டையூ தாமன் & தியூ பகுதியுடன் அருகிலுள்ள குசராத்தின் வெராவல் மற்றும் ஜாப்ராபாத் ஆகியவற்றிற்கும் விமானச் சேவை செய்கிறது. ஒன்றிய பகுதியில் அமைந்த வர்த்தக நடவடிக்கைகளை மேற்கொள்ளும் ஒரே ஒரு விமான நிலையம் இது மட்டுமே.

## வரலாறு
தியூ விமான நிலையம் 1954ஆம் ஆண்டில் கட்டப்பட்டது. தியூ போர்த்துகேய இந்தியாவின் ஒரு பகுதியாக இருந்தபோது இது கட்டப்பட்டது. டிரான்ஸ்போர்ட்ஸ் ஏரியோஸ் டா இந்தியா போர்ச்சுகீசா (TAIP) ஆகஸ்ட் 16, 1955 அன்று டையுவுக்கு விமானப் போக்குவரத்து நடவடிக்கைகளைத் தொடங்கியது. இதன் மூலம் டையூடன் கோவா, டாமன் மற்றும் கராச்சி  டிசம்பர் 1961 வரை இந்திய விமானப்படை விமான தளம் மீது குண்டு வீசின .

## அமைப்பு
தியூ வானூர்தி நிலையத்தின் முக்கிய ஓடுபாதை 05/23 5922 அடி நீளமுடையது. இதன் அகலம் 45 மீ ஆகும். இரண்டு டாக்ஸிவேக்கள் வழியாக 60 முதல் 90 மீட்டர் வரை அளவிடும் ஒரு கவசத்துடன் இணைக்கப்பட்டுள்ளது. விமான நிலைய முனையத்தில் தலா 100 பயணிகள் வருகை மற்றும் புறப்படும் அரங்குகளில் தங்க முடியும். ஒரு திசையற்ற ரேடியோ அலைபரப்பி (NDB) தியூவின் ஒரே ஊடுருவல் சோதனைக்காக  நிறுவப்பட்டுள்ளது.

## விமான நிறுவனங்கள் மற்றும் இடங்கள்

## மேற்கோள்கள்

 

## வெளி இணைப்புகள்

* AAI இல் டியு விமான நிலையம்
* Airport information for VA1P 

பகுப்பு:Coordinates on Wikidata
பகுப்பு:இந்திய வானூர்தி நிலையங்கள்
கந்தம்பாளையம்

**கந்தம்பாளையம்** (*KANTHAMPALAYAM*) என்ற புறநகர் தமிழ்நாட்டின் கோயம்புத்தூர் மாவட்டத்திலுள்ள சூலூர் வட்டத்தில், வாரப்பட்டி ஊராட்சியில் காமநாயக்கன்பாளையம் அருகாமையில் அமைந்துள்ளது.  இவ்வூர்  சூலூர் சட்டமன்றத் தொகுதிக்கும், கோயம்புத்தூர் மக்களவைத் தொகுதிக்கும் உட்பட்டதாகும்.

## நிர்வாக அமைப்பு
* மாவட்டம் - கோயம்புத்தூர்
* வட்டம் - சூலூர்
* ஊராட்சி - வாரப்பட்டி
* காவல் நிலையம் - காமநாயக்கன்பாளையம்

## மேற்கோள்கள்


பகுப்பு:கோயம்புத்தூர் மாவட்டத்திலுள்ள ஊர்களும் நகரங்களும்
திஷா பாண்டே

**திஷா பாண்டே** (*Disha Pandey*, பிறப்பு 17 சனவரி)  என்பவர் ஓர் இந்திய திரைப்பட நடிகையும், வடிவழகியும் ஆவார். இவர்  தமிழில், குறிப்பாக வணிக ரீதியிலான வெற்றி பெற்ற, *[[தமிழ் படம் (திரைப்படம்)|தமிழ் படம்]]* (2010) மற்றும் தெலுங்கு, இந்தி படங்களில் தோன்றியுள்ளார்.

## ஆரம்ப கால வாழ்க்கை
*2011ஆம் ஆண்டில்  [[தி நியூ இந்தியன் எக்சுபிரசு]]* நாளிதழில் வெளியான ஒரு கட்டுரையில், பாண்டே தனது தந்தை கல்வித்துறையில் ஒரு உயர்நிலை  அதிகாரி என்றும், தனது தாயார் இந்துஸ்தான் காப்பரில்  பணிபுரிந்தார் என்றும் குறிப்பிட்டார். தனக்கு ஒரு அக்களும் ஒரு தம்பியும் இருப்பதையும் அவர் தெரிவித்தார்.

திரைப்படங்களில் நடிக்கத் துவங்கும்போது பாண்டே 12 ஆம் வகுப்பில் பயின்று கொண்டிருந்தார், ஆனால் தொடர்ந்து நடிப்பதற்கு முன்பு தனது பட்டப்படிப்பைத் தொடர அறிவுறுத்தப்பட்டார். 12 ஆம் வகுப்பில் கணிதம், உயிரியல் பிரிவைத் தேர்ந்தெடுத்த போதிலும், திஷா தனது பட்டப்படிப்பை மிக எளிதாக முடிக்க ஏதுவாக கலைப்படிப்பை படிக்க முடிவு செய்தார். 2011 ஆம் ஆண்டில், மனித உரிமைகள் பாடத்தில் தனது முதல் ஆண்டு இளங்கலை படிப்பை முடித்ததாக அவர் தெரிவித்தார்.   

## தொழில்
பிரின்ஸ் ஜூவல்லரி, அமுல் லாஸ்ஸி உள்ளிட்ட  விளம்பரங்களில் பாண்டே தோன்றினார்.

வெற்றி ஈட்டிய நகைச்சுவை படமான *[[தமிழ் படம் (திரைப்படம்)|தமிழ் படம்]]* (2010) படத்தில்  நடித்த  பாண்டே ஆரம்ப வெற்றியைப் பெற்றார்.

ஸ்ரீகாந்த் வெமுலப்பள்ளி இயக்கிய தெலுங்கு திகில் படமான மோக்‌ஷா (2013), நிதின் சத்யா ஜோடியாக *[[மயங்கினேன் தயங்கினேன்]]* (2012) என்ற தமிழ்த் திரைப்படத்தில் நடித்தார். *மயங்கினேன் தயங்கினேனில்* இவர்  ஒரு கால் டாக்ஸி நிறுவனத்தில்  வாடிக்கையாளர் சேவை நிர்வாகியான ஒரு குடும்பப் பெண்ணாக நடித்தார்.

*ஜெய லலிதா* (2014) என்ற படத்தின் வழியாக கன்னடத்தில் அறிமுகமானார், அது மலையாள படமான *மாயமோகினி* (2012) படத்தின் மறுஆக்கமாகும். அசல் மலையாள படத்தில் நடிகை மைதிலி நடித்த வேடத்தில் இவர் நடித்தார்.  இவர் மற்றொரு கன்னட படமான *பாம்பே மிட்டாய்* (2015) படத்தில் தோன்றியுள்ளார். அதில் இவர் பயணத்திலும், ஒளிப்படம் எடுப்பதில் ஆர்வமுள்ள ஒரு கதாபாத்திரத்தில் நடித்தார்.
## திரைப்படவியல்

 
## குறிப்புகள்

## மேற்கோள்கள்

## வெளி இணைப்புகள்
* 

பகுப்பு:தெலுங்குத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:கன்னடத் திரைப்பட நடிகைகள்
பகுப்பு:இந்தித் திரைப்பட நடிகைகள்
பகுப்பு:வாழும் மக்கள்
பிருந்தா பரேக்

**பிருந்தா பரேக்** 3 நவம்பர் 1982 என்பவர் ஒரு இந்திய திரைப்பட நடிகையும், வடிவழகியும் ஆவார். இவர் பெரும்பாலும் தென்னிந்திய திரைப்படங்களில் நடித்துள்ளார்.  மேலும் தமிழ், தெலுங்கு, கன்னடம், இந்தி படங்களில் குத்தாட்டப் பாடல்களுக்கு ஆடியுள்ளார். இவர்  தமிழில் 4 திரைப்படங்களிலும், தெலுங்கு கன்னட மொழிகளில் பல திரைப்படங்களிலும், 3 இந்தித் திரைப்படங்களிலும் நடித்துள்ளார்.

## தொழில்
மும்பையில் பிறந்து வளர்ந்த இவர், விமல் சூட்டிங்ஸ், மைக்ரோசாப்ட் விண்டோஸ் எக்ஸ்பி, ஆங்கர் சுவிட்சுகள், விஐபி பிரஞ்சு, கிட் கேட், தம்ப்ஸ் அப், போலோ மிண்ட், ராயல் சேலஞ்ச் பீர், அமுல் மச்சோ வெஸ்ட்ஸ் போன்றவற்றிற்கான தொலைக்காட்சி விளம்பரங்களில் தோன்றி தனது தொழில் வாழ்க்கையைத் தொடங்கினார்., மேலும் பிற அச்சு ஊடகங்களில் நூற்றுக்கணக்கான பொருட்களின் விளம்பரங்களில் தோன்றியுள்ளார்.  திரைப்படங்களில் நுழைவதற்கு முன்பு இவர் இசை கானொளிகளில் தோன்றியுள்ளார்.

## திரைப்படவியல்

## குறிப்புகள்

## வெளி இணைப்புகள்

* அதிகாரப்பூர்வ வலைத்தளம் 
*

பகுப்பு:தெலுங்குத் திரைப்பட நடிகைகள்
பகுப்பு:1981 பிறப்புகள்
பகுப்பு:கன்னடத் திரைப்பட நடிகைகள்
பகுப்பு:தமிழ்த் திரைப்பட நடிகைகள்
பகுப்பு:வாழும் மக்கள்
கண்ணன் (இசையமைப்பாளர்)

**கண்ணன்** என்பவர் ஒரு இந்திய திரைப்பட இசையமைப்பாளர் ஆவார். இவர் குறிப்பாக தமிழகத் திரைப்படத்துறையில் பணியாற்றுகிறார். இவர் 2010 இல் *[[தமிழ் படம் (திரைப்படம்)|தமிழ் படத்தில்]]* இசையமைப்பாளராக அறிமுகமானார்.

## தொழில்
இசைக் கல்லூரியில் பயின்ற   கண்ணன் 1988 இல் கிதார் இசைக் கலைஞராக தனது தொழில் வாழ்க்கையைத் தொடங்கினார். ஒரு தசாப்த காலம் சி. எஸ். அமுதனின் முகமை மூலம் சுமார் 600 விளம்பரங்களுக்கு இசை அமைத்தார். கண்ணனுக்கு அதே நிறுவனமானது  *[[தமிழ் படம் (திரைப்படம்)|தமிழ் படம்]]* (2010) படத்தில்  வாய்ப்பளித்தது.  இந்த படத்தின் பாடல்கள் விமர்சகர்களிடமிருந்து நேர்மறையான விமர்சனங்களைப் பெற்றது. "பச்ச மஞ்ச" மற்றும் "ஓ மக ஜீயா" பாடல்கள் நல்ல வரவேற்பைப் பெற்றன. முந்தைய பணிகளை விட இந்த படத்திற்கு கண்ணன் செய்த இசையமைப்புப் பணிகளுக்காக அதிக அங்கீகாரம் பெற்றார்.

## திரைப்படவியல்

## குறிப்புகள்
 

பகுப்பு:தமிழ்த் திரைப்பட இசையமைப்பாளர்கள்
பகுப்பு:இந்தியத் திரைப்பட இசையமைப்பாளர்கள்
பகுப்பு:வாழும் மக்கள்
மிசிடசு பேல்காரியசு

***மிசிடசு பேல்காரியசு*** (*Mystus falcarius*) என்பது இந்தியா மற்றும் மியான்மரில் காணப்படும் கெளிறு மீன் சிற்றினமாகும். இது ஐராவதி நதி, பெரும் தென்னாசெரிம் ஆறு மற்றும் சிண்ட்வின் ஆறுகளின் காணப்படுகிறது. இதனுடைய சரியான எண்ணிக்கை அறியப்படவில்லை. ஆனால் இதனுடைய எண்ணிக்கை அதிக அளவில் இருப்பதாகக் கருதப்படுகிறது. மேலும் சரியான அச்சுறுத்தல்கள் எதுவும் அறியப்படவில்லை. இதனால் பன்னாட்டு இயற்கை பாதுகாப்புச் சங்கம் இந்த மீனைக் குறைந்த கவலை சிற்றினமாகக் கருதுகிறது. இந்த மீன் உணவுக்காகப் பிடிக்கப்படுகிறது.

## மேற்கோள்கள்

* Ng, HH 2010. மிஸ்டஸ் ஃபால்காரியஸ் . அச்சுறுத்தப்பட்ட உயிரினங்களின் ஐ.யூ.சி.என் சிவப்பு பட்டியல். பதிப்பு 2015.1. . 9 ஜூன் 2015 அன்று பதிவிறக்கம் செய்யப்பட்டது.

## வெளி இணைப்புகள்

* ஃபிஷ்பேஸ் சுயவிவரம்
சிவாங்கி கிருஷ்ணகுமார்

**சிவாங்கி கிருஷ்ணகுமார்** (*Sivaangi Krishnakumar*, பிறப்பு 25 மே 2000) சிவாங்கி கிருஷ்ணகுமார் ஒரு பின்னணிப் பாடகி மற்றும் நகைச்சுவை நடிகை. 2019 சூப்பர் சிங்கர் 7 என்றழைக்கப்படும்  தொலைக்காட்சி பாடல் போட்டியில் கலந்து கொண்டார். இந்நிகழ்ச்சி விஜய் தொலைக்காட்சியில் ஒளிபரப்பாகியது. அவ்வருடத்தின் பிற்பகுதியில் குக்கு வித் கோமாளி எனும் நகைச்சுவை  கலந்த சமையல் நிகழ்ச்சி ஒன்றில் கலந்து கொண்டார். இவர் தற்போது டான் எனும் தமிழ் திரைப்படத்தில் துணை நடிகையாக நடித்து கொண்டிருக்கிறார். இத்திரைப்படம் சிவகார்த்திகேயனுடன் சிவாங்கி இணைந்து நடிக்கும் முதல் தமிழ்த் திரைப்படமாகும்.

## தொடக்க கால வாழ்க்கை
சிவாங்கி கேரளாவிலுள்ள தொடுபுழா என்னும் ஊரில் 2000ஆம் ஆண்டில்  மே மாதம் 25ஆம் நாள் பிறந்தார். இவரின் தாய் மொழி மலையாளம் ஆகும். இவர் தந்தை கிருஷ்ணகுமார் ஒரு தொழிலதிபரும், இசைக் கலைஞருமாவார். இவரது தாய் பின்னி கிருஷ்ணகுமார் பின்னணிப் பாடகியாவாவார். சிவாங்கியின் பெற்றோர் இருவரும் கலைமாமணி விருது பெற்றுள்ளார்கள். இவரது சகோதரர் பெயர் வினயக் சுந்தர். சிவாங்கி பிறந்த பின் இவரது பெற்றோர்கள் இவரை தமிழ்நாட்டிலுள்ள சென்னைக்கு அழைத்து வந்தனர். இவர் சின்மயா வித்யாலயா மேல்நிலைப் பள்ளியில் தனது பள்ளிப்படிப்பை முடித்தார். பின் எம். ஓ. பி வைணவ மகளிர் கல்லூரியில் வணிகவியலில் இளங்கலைப் பட்டப்படிப்பை முடித்தார். இவரது கல்லூரி நாட்களில் இசைத் துறையில் மிகவும் ஆர்வம் கொண்டவராக இருந்தார். இவர் தனது கல்லுாரி நாட்களிலேயே இசை நிகழ்ச்சிகளில் கலந்து கொள்வதில் ஆர்வம் செலுத்தினார்.

## தொழில் வாழ்க்கை
சிவாங்கி, தனது முதல் திரைப்படப் பாடலாக “பசங்க” என்னும் தமிழ் திரைப்படத்தில் ஜேம்ஸ் வசந்தன் இசை அமைத்த “அன்பாலே அழகாகும்” என்னும் பாடலை பாடினார். இத்திரைப்படம் சிறந்த படத்திற்கான தேசிய விருது பெற்றுள்ளது. 10 ஆண்டுகால இடைவெளிக்குப் பிறகு சூப்பர் சிங்கர்7 என்னும் தமிழ் தொலைக்காட்சி நிகழ்ச்சியில் பங்கேற்று முதல் ஆறு இடங்களுல் இடம் பெற்றார். பின்னர் விஜய் தொலைக்காட்சியில் "குக்கு  வித் கோமாளி" என்னும் நகைச்சுவை கலந்த சமையல் நிகழ்ச்சி ஒன்றில் கலந்து கொண்டார். இதில் கலந்து கொண்ட பின் 2021ஆம் ஆண்டு *பிளாக் ஷீப் டிஜிட்டல்* விருது நிகழ்ச்சியில் சிறந்த பெண் பொழுதுபோக்கு நட்சத்திரத்திற்கான விருது, *பிஹைண்ட் வுட்ஸ் கோல்டு ஐகான்* நிகழ்ச்சியில் தொலைக்காட்சியில் மிகவும் பிரபலமான பெண் நட்சத்திரத்திற்கான விருது மற்றும் விஜய் தொலைக்காட்சி விருதுகள் நிகழ்ச்சியில் அஸ்வின்குமார் லட்சுமி நாதன் என்பவருடன்  தொலைக்காட்சியில் பிரபலமான ஜோடிக்கான விருது ஆகிய மூன்று விருதுகளை இதுவரை பெற்றுள்ளார்.

குக்கு வித் கோமாளியில் கலந்து கொண்ட பிறகு சிவகார்த்திகேயன் தான் நடிக்கவிருக்கும் "டான்" எனும் தமிழ் திரைப்படத்தில் சிவாங்கியையும் நடிக்க வைப்பதாக கூறினார். அதுமட்டுமன்றி அதே படத்தில் சிவாங்கி ஒரு பாடலையும் பாட உள்ளார். 2021ஆம் ஆண்டு சிவாங்கி, தரண்குமாருடன் இணைந்து  “அஸ்கு மாரோ” என்ற பாடலை பாடினார். அப்பாட்டு மிக பிரபலம் அடைந்த பின் அதை இவர் தெலுங்கிலும் பாடினார். பின்னர்  சாம்விசாலுடன் இணைந்து "முருங்கக்காய் சிப்ஸ்" எனும் திரைப்படத்தில் "டாக் லெஸ் ஒர்க் மோர்" எனும் பாடலும் பாடியுள்ளார். இப்பாடலும் மிகவும் பிரபலமடைந்துள்ளது.

2021 இல் ஓணம் சிறப்பு வெளியீடாக வெளியிடப்பட்ட 'அடிபொலி' என்ற பாடலை வினீத் சீனிவாசனுடன் இணைந்து பாடினார்.

## மேற்கோள்கள்

## வெளி இணைப்புகள்

*

பகுப்பு:விஜய் தொலைக்காட்சி சூப்பர் சிங்கர் நிகழ்ச்சிப் பாடகர்கள்
பகுப்பு:பின்னணிப் பாடகர்கள்
பகுப்பு:தமிழ்த் தொலைக்காட்சி நடிகைகள்
வெள்ளாலா

**வெள்ளாலா** (Vellala-வெள்ளாலா) இந்தியாவின், ஆந்திரா மாநிலத்தில் உள்ள ஒரு சிறிய கிராமம். இது கடப்பா மாவட்டத்தில் உள்ள **பட்டுத்தூர்** நகருக்கு அருகில் கும்மரப்பள்ளி ஊராட்சியில் (பஞ்சாயத்தில்) உள்ளது. உள்நாட்டில் புகழ்பெற்ற **"வெள்ளாலா சஞ்சேவரஸ்வாமி"** என்ற கோயிலில் இருந்து இந்த கிராமத்திற்கு அதன் பெயர் கிடைத்தது. அனுமன்
சஞ்சிவனி மலையை சுமந்து லங்காவுக்கு பறக்கும்போது சிறிது தண்ணீருக்காக நிறுத்திய இடத்தில் இந்த கோயில் உள்ளது. இந்த ஊரில் தெலுங்கு பேசுபவர்கள் அதிகம் வசிக்கிறார்கள். இந்த ஊர் **ராஜுபாளையம்** மண்டலத்தில் அமைந்துள்ளது.

## மேற்கோள்கள்

பகுப்பு:கடப்பா மாவட்டம்
பழைய கொழும்பு கலங்கரை விளக்கம்

**பழைய கொழும்பு கலங்கரை விளக்கம்** (*Old Colombo Lighthouse*) அல்லது **கொழும்பு கோட்டை மணிக்கூட்டுக் கோபுரம்** ஒரு மணிக்கூட்டுக் கோபுரமாகவும் கொழும்பில் ஒரு கலங்கரை விளக்கமாகவும் இருந்தது. கலங்கரை விளக்கம் இப்போது செயல்படவில்லை. ஆனால் கோபுரம் ஒரு மணிக்கூட்டுக் கோபுரமாக செயல்படுகிறது. இது கொழும்பு கோட்டையில் சதாம் தெருவும், சனாதிபதி மாவத்தை (முன்பு இராணியின் சாலை) சாலையும் சந்திக்குமிடத்தில் அமைந்துள்ளது.

## வரலாறு
வலது|thumb|200x200px| இராணியின் சாலை, கலங்கரை விளக்கம், 1907
இந்த கோபுரம் 1856-57ஆம் ஆண்டில் மணிக்கூட்டுக் கோபுரமாக கட்டப்பட்டது. மேலும், 25 பிப்ரவரி 1857இல் கட்டி முடிக்கப்பட்டது. இந்த கோபுரத்தை ஆளுநர் *சர் என்றி யோர்ஜ் வார்டி*ன் மனைவி (1797 - 1860) எமிலி எலிசபெத் வார்டு என்பவர் வடிவமைத்தார்.   திரு *யான் பிளெமிங் சர்ச்சில்* (பொதுப்பணித்துறை தலைமை இயக்குநர்) மேற்பார்வையில் பொதுப்பணித் துறையால் இந்த கட்டுமானப் பணிகள் மேற்கொள்ளப்பட்டன. 29 மீட்டர் உயரமுள்ள (95 அடி) கோபுரம் அந்த நேரத்தில் கொழும்பில் மிக உயரமான அமைப்பாக இருந்தது.  அசல் கடிகாரம் 1814ஆம் ஆண்டில் அப்போதைய ஆளுநர் *சர் இராபர்ட் பிரவுன்ரிக்* (1759 - 1833) அவர்களால் £ 1,200 செலவில் கட்டிமுடிக்கத் திட்டமிடப்பட்டது. ஆனால் பொருளாதாரக் காரணங்களால், 1857ஆம் ஆண்டு இறுதியாக நிறுவப்படும் வரை திட்டம் கிடப்பில் வைக்கப்பட்டது.

அருகிலுள்ள கட்டிடங்களால் அதன் ஒளி மறைந்து பின்னர் சூலை 12, 1952 இல் நிறுத்தப்பட்ட பின்னர் கலங்கரை விளக்கம் செயலிழக்கப்பட்டது.  நவீன காலி பக் கலங்கரை விளக்கம் அதன் மாற்றாக கடற்கரைச் சாலையில் அமைக்கப்பட்டது.

## அம்சங்கள்
அசல் கொழும்பு கலங்கரை விளக்கம் கொத்தளத்தின் கடல் விளிம்பில் ஒரு கோட்டையில் அமைந்திருந்தது. இது ஒரு புதிய-பாரம்பரிய கட்டமைப்பாகும். இதில் 23 மீ (75 அடி) மர ஒளி கோபுரம் இரண்டு மாடி வட்ட செங்கல் கட்டிடத்திலிருந்து உயர்ந்து ஒரு விரிவான நெடுவரிசைகளால் சூழப்பட்டுள்ளது.  இது 1829ஆம் ஆண்டில் நிறுவப்பட்டது. பின்னர் 1869க்கும் 1871க்குமிடையில் கோட்டை கோபுரங்களை அகற்றும்போது இடிக்கப்பட்டது. 

1852ஆம் ஆண்டில் வெஸ்ட்மின்ஸ்டர் அரண்மனையில் கடிகாரத்தை ('பிக் பென்') தயாரிப்பதற்கு பொறுப்பான புகழ்பெற்ற ஆங்கில கடிகார தயாரிப்பாளர்களான *தென்ட்* அவர்களால் இந்த கடிகார வழிமுறை உருவாக்கப்பட்டது. மணிக்கூட்டுக் கோபுரம் 1857 மார்ச் 25 அன்று முறையாக இயக்கப்பட்டது. மணிக்கூட்டுக் கோபுரத்திலுள்ள முக்கிய மணி தோராயமாக  250 கிலோ எடையையும் (550 எல்பி), இரண்டு துணை மணிகள் 152 கிலோ (335 எல்பி)  எடையையும் கொண்டிருந்தது.

ஊடுருவல் ஒளி 1867 இல் கோபுரத்திற்கு மாற்றப்பட்டது. மண்ணெண்ணெயைப் பயன்படுத்தி இதன் விளக்கு எரிந்தது. 1907இல் இது வாயுவாக மாற்றப்பட்டது. 1933ஆம் ஆண்டில் இது மின்சாரம் மூலம் இயக்கப்படும் 1,500 மெழுகுவர்த்தி சக்தி ஒளியுடன் மாற்றப்பட்டது.

அக்டோபர் 1913 இல், கடிகாரத்தை மாற்ற வேண்டியிருந்தது. அதில் ஆறு அடி விட்டமுள்ள ஒளிரும் *ஓப்பல்* கண்ணாடி மெருகூட்டப்பட்டது. மணிக்கூட்டுக் கோபுரம் ஏப்ரல் 4, 1914 இல் மீண்டும் திறக்கப்பட்டது. 
## மேற்கோள்கள்

## வெளி இணைப்புகள்

* Sri Lanka Ports Authority 
* Lighthouses of Sri Lanka

பகுப்பு:இலங்கையில் உள்ள கலங்கரை விளக்கங்கள்
பகுப்பு:இலங்கையில் மணிக்கூட்டுக் கோபுரங்கள்
பகுப்பு:Coordinates on Wikidata
பகுப்பு:கொழும்பிலுள்ள அரசு கட்டடங்கள்
ராயுடு (ராயுலு)

ராயுடு என்னும் பட்டம் அதிகமாக தெலுங்கு பேசும் ஆந்திரா மாநிலத்தில் பயன்படுத்தப்படுகிறது. இந்த பட்டமே ராயுலு என மருவியது. ராயுடு என்பவர்கள் ஊரின் தலைவரை குறிக்கும் பட்டமாகும். ஊர்த்தலைவரின் குடும்பத்தினர் மட்டுமே ராயுடு என்னும் பட்டத்தை பயன்படுத்துவர். இவர்கள் முன்னிலையில் தான் திருமணம், கோவில் திருவிழாக்கள் என ஊரின் நல்ல கெட்ட காரியங்கள் எல்லாம் நடக்கும். ராயுடு (ராயுலு) பட்டம் என்பது தமிழகத்தில் பயன்படுத்தப்படும் அம்பலக்காரர் பட்டத்தை போன்றதாகும். ஊர்த்தலைவர்களை பெத்தராயுடு (ஊர்ப்பெரியதனம்) என அழைப்பர்.
## ராயுடு பட்டம் பயன்படுத்தும் சாதிகள்
# காப்பு
# கொல்லா
# வெலமா
# கம்மா
# கவரா

## மேலும் காண்க
# ரெட்டி
# நாயக்கர்
# நாயுடு

பகுப்பு:இந்திய இனக்குழுக்கள்
ராவ்

**ராவ்** என்ற பட்டம் வட இந்தியா, மராட்டியம், கருநாடகம், ஆந்திரம் பகுதிகளில் வாழும் மக்கள் பயன்படுத்தி வருகிறார்கள்.
## ராவ் பட்டமுடைய சாதிகள்
# கம்மவார் 
# பலிஜா 
# வெலமா
# வேளாளர் உட்பிரிவுகளான வீரக்கொடி மற்றும் துளுவ வேளாளர்கள் பயன்படுத்துவர் (தெலுங்கானா, ஆந்திரம் மாநிலத்தில் வசிப்போர்.

பகுப்பு:இந்திய இனக்குழுக்கள்
மேனன்

**மேனன்** பட்டத்தை கேரளத்தில் மலையாள மொழி பேசும் நாயர் சாதி மக்கள் மட்டுமே பயன்படுத்தும் பட்டமாகும். இப்பட்டத்தைக் கேரளாவைச் சேர்ந்த பல அரசர்கள் அவர்களுக்கு வழங்கினர். இருப்பினும் மலபார், திருவிதாங்கூர், நாஞ்சில் நாடு, வேணாடு, பகுதிகளில் வாழும் சில சைவ வேளாளர் மற்றும் நாஞ்சில் நாட்டு வேளாளர்களும் மேனன் பட்டத்தை பயன்படுத்தி வருகிறார்கள்.

## மேற்கோள்கள்

பகுப்பு:கேரள சமூகக் குழுக்கள்
மீனாட்சி மிஷன் மருத்துவமனை

**மீனாட்சி மிஷன் மருத்துவமனை** () மதுரையை மையமாகக் கொண்ட தனியார் மருத்துவமனையாகும். இது 1990 ஆம் ஆண்டு மருத்துவர் ந. சேதுராமனால் தொடங்கப்பட்டதாகும். 1000 படுக்கை வசதிகளுடன் இதய அறுவை சிகிச்சை, புற்றுநோய் சிகிச்சை, சிறுநீரக சிகிச்சை உட்பட 42 சிறப்புத் துறைகளைக் கொண்டது.

## வரலாறு
மூவேந்தர் முன்னணிக் கழகம் என்ற கட்சித் தலைவரும் சிறுநீரக மருத்துவருமான ந. சேதுராமன் என்பரால் 1985 ஆம் ஆண்டு மே 7 ஆம் நாள் எஸ்.ஆர் அறக்கட்டளை தொடங்கப்பட்டது. அந்த அறக்கட்டளையின் கீழ் 1990 ஆம் ஆண்டு மீனாட்சி மி‌ஷன் மருத்துவமனை மற்றும் ஆராய்ச்சி மையம் தொடங்கப்பட்டது. அறக்கட்டளையின் நிர்வாக இயக்குநராக திருமதி ராஜம் சேதுராமன் 1985 முதல் 2021 வரை பொறுப்பிலிருந்தார். 1991 இல் 100 படுக்கைகள் கொண்ட மருத்துவமனையாக மாறியது. 2005 இல் இதன் துணைத் தலைவராக மரு. குருசங்கர் பெறுப்பேற்றார். 2020 காலக்கட்டத்தில் 330 மருத்துவர்களுடன் 350 கோடி மதிப்புள்ள மருத்துவமனையாக வளர்ந்துள்ளது.

2019 இல் தானியங்கி அறுவை சிகிச்சை வசதியையும் 2021 மே மாதம் இந்தியாவில் முதன்முறையாக தொலை மருத்துவ தானியங்கிகளை அறிமுகம் செய்தது.

## தொண்டுப் பணிகள்
அண்ணப் பிளவு சிகிச்சை, இதய அறுவை சிகிச்சை, புற்று நோய் சிகிச்சை என ஏழை நோயாளிகளுக்கு இலவச சிகிச்சைகள் வழங்கப்படுகின்றன. இரத்ததான மூகாம், இலவச கண் மருத்துவ முகாம் என மருத்துவ சேவைகளை வணிக நோக்கின்றியும் செய்கின்றனர்.

## தஞ்சாவூர் மருத்துவமனை
மதுரையில் செயலபட்டுவரும் இந்நிறுவனம், தனது கிளை நிறுவனத்தினை தஞ்சாவூரில் நிறுவியது. தஞ்சாவூர் மீனாட்சி மிசன் மருத்துவமனைக்கு 2010இல் அடிக்கல் நாட்டப்பட்டது. இந்த மருத்துவமனை, 2013ல் பயன்பாட்டிற்கு வந்தது. 250 படுக்கை வசதியுடன், அறுவைச் சிகிச்சை வசதிகள் என முக்கியமான 19 துறைகளில் இப்பகுதி மக்களின் மருத்துவத் தேவையினைப் இந்த மருத்துவமனை பூர்த்திச் செய்கிறது.
## மேற்கோள்கள்


பகுப்பு:தமிழ்நாட்டு மருத்துவமனைகள்
பகுப்பு:மதுரை மாவட்டம்
ஷெட்டி

ஷெட்டி என்ற பட்டம் தமிழகத்தில் பயன்படுத்தப்படும் செட்டி-செட்டியார் பட்டத்தைப் போன்ற ஒரு பட்டமாகும். பொதுவாக ஷெட்டி பட்டம் தெலுங்கு மற்றும் கன்னட மொழி பேசுபவர்கள் பயன்படுத்துவர். ஷெட்டி பட்டம் பொதுவாக வணிகர்களை குறிக்கும் ஒரு சொல்லாகும்.
## ஷெட்டி பட்டமுடைய சாதிகள்
# 24 மனை தெலுங்கு ஷெட்டி
# தேவாங்க ஷெட்டி
# தெலுங்கு பட்டி ஷெட்டி
# பலிஜா
# வெள்ளாஞ் செட்டியார் (கருநாடகம், ஆந்திரம்)
# துளுவ வேளாளர் (கர்நாடகம், ஆந்திரம்)

பகுப்பு:சாதிகள்
சுலில் குமார்

**சுலில் குமார்** (*Sulile Kumar)*, **தருண் குமார்**, **தருண் சத்ரியா** என்றும் அழைக்கப் படுகிறார்) என்பவர் ஒரு இந்திய திரைப்பட நடிகர் ஆவார். இவர் தமிழ், கன்னட மொழி திரைப்படங்களில் நடித்துள்ளார். இவரது இயற் பெயர்  ஆகும். இவர்  தருண் கோபியின் *[[காளை (திரைப்படம்)|காளை]]* (2008) திரைப்படத்தில் துணை வேடத்தில் நடிகராக அறிமுகமானார், பின்னர் *[[குங்குமப்பூவும் கொஞ்சும் புறாவும்]]* (2009), ஆண்மை தவறேல்  (2011) ஆகிய படங்களில் எதிர்மறை பாத்திரங்களிலும்  *படம் பார்த்து கதை சொல்* (2012) படத்தில் முன்னணி பாத்திரத்திலும் நடித்தார்.  *நகரம்* (2010), *மார்க்கண்டேயன்* (2011), *முப்பொழுதும் உன் கற்பணைகல்* (2012) போன்ற  பலவற்றில் எதிர்மறை பாத்திரத்தில் *நடித்தார், காதல் அதிரடி நாடகமான படம் பார்த்து கதை சொல்* (2012) இல் முக்கியக் கதாபாத்திரத்தில் நடித்தார். இப்படம் குறைந்த அளவு திரையரங்குகளில் மட்டுமே வெளியிடப்பட்டது.

## தொழில்
குமார் தருண் கோபியின் *[[காளை (திரைப்படம்)|காளை]]* (2008) திரைப்படத்தில் துணை வேடத்தில் அறிமுகமானார், இயக்குநர் தருண் கோபி இவருக்கு தருண் சத்ரியா என்ற புதிய பெயரைக் கொடுத்தார். பின்னர் இவர் *[[குங்குமப்பூவும் கொஞ்சும் புறாவும்]]* (2009), *[[நகரம் மறுபக்கம்|நகரம்]]* (2010) (2010), *[[மார்கண்டேயன் (திரைப்படம்)|மார்கண்டேயன்]]* (2011) ஆகிய படங்களாக தொடர்ந்து எதிர்மறை பாத்திரங்களில் நடித்தார். பின்னர் காதல் நகைச்சுவை படமான  *படம் பார்த்து காதல் சொல்* (2012), வெளியாகாத துப்பறியும் பரபரப்பூட்டும் திரைப்படமான  *கண்டுபிடி கண்டுபிடி* ஆகிய படங்களில் முன்னணி கதாபாத்திரத்தில் நடித்தார். 2015 ஆம் ஆண்டில் சுலீ குமார் கன்னடத் திரைப்படமான *மாரிகொண்டாவரு* படத்தின் வழியாக அறிமுகமானார். அதில் கன்னடத்தில் விருது பெற்ற புதின எழுத்தாளரான தேவானுரா மகாதேவா கதாபாத்திரத்தில் நடித்தார். பின்னர் இவர் ஒரு வரலாற்று  நாடகப்படமான *களத்தூர் கிராமம்* படத்தில் *முன்னணி கதாபாத்திரத்தில் நடித்தார்*. *2016 ஆம் ஆண்டில், குமார் தி ப்ரோக்கன் டைட்* என்ற குறும்படத்தை எழுதி, இயக்கி, நடித்தார், இது சிக்கலான உறவுகளைப் பற்றிய கதை ஆகும்.

2017 ஆம் ஆண்டில், குமார் தனது இயற்பெயரான *சுலில் குமார்* என்ற பெயரையே பயன்படுத்தத் தொடங்கினார்.  திகில் திரைப் படமான *[[டோரா (2017 திரைப்படம்)|டோரா]],* அமீரின் வரலாற்று நாடகப்படமான *சந்தனத் தேவன்* ஆகியவற்றில் எதிர்மறை பாத்திரத்தில் நடித்தார்.

## திரைப்படவியல்

* *குறிப்பு எதுவும் குறிப்பிடப்படாத, எல்லா படங்களும் தமிழ் படங்களாகும்.*

## குறிப்புகள்

## வெளி இணைப்புகள்

* 
*

பகுப்பு:வாழும் மக்கள்
பகுப்பு:தமிழ்த் திரைப்பட நடிகர்கள்
மகுடம்

இந்து சமய சிற்பகலையில் இறை உருவங்களுக்கு தலையில் **மகுடம்** எனும் அணிகலனை அணிவித்திருப்பர். மகுடத்தை பண்டைய காலத்தில் அரசர்களோ, தலைவர்களோ தங்கள் பதவியினை குறிப்பதற்காக அணிந்துள்ளனர்.‌

## வகைகள்

இந்த மகுட அணிகலன் கிரீட மகுடம், கரண்ட மகுடம், சடா மகுடம், ஜுவால மகுடம் என பல வகைகளில் உள்ளன. சில இறைகளுக்கென தனித்துவமான மகுடங்கள் உள்ளன. உதாரணமாக  சிவபெருமானுக்கு அவருடைய சடையையே மகுடம் போல அமைப்பது *சடாமகுடம்* எனப்படுகிறது. சில இடங்களில் விரிசடையுடன் சிவபெருமான் சிற்பங்கள் அமைந்துள்ளன. திருமால் மற்றும் அரசர்கள் தலையில் இடம் பெறுவது கிரீட மகுடமாகும். தேவியர் மற்றும் முருகன், கணபதி ஆகியோர்களுக்கு அமைக்கப்படுவது கரண்ட மகுடமாகும்.மாரியம்மன், காளி முதலான இறை உருவங்களுக்கு தீக்கிரீடம் எனப்படும் ஜீவால மகுடம் (தீச்சுடர்)இடம் பெறும்.

thumb|சுடர் மகுடம்

# ஜடாமகுடம் 
# ஜடா பாரம் 
# ஜடா மண்டலம் 
# ஜடாபந்தம் 
# சர்ப்ப மௌலி 
# விரிசடை 
# சுடர்முடி 
# கிரீட மகுடம்
# சிரஸ்திரகம் 
# குந்தளம் 
# தம்மில்லம் அல்லது தமிழம்  
# அளக சூடம் 
# கரண்ட மகுடம்

## ஆதாரங்கள்


பகுப்பு:இந்து சமய சிற்பக்கலை
பகுப்பு:இந்து சமய அணிகலன்கள்